ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670031143
ขอให้ปรับปรุงระบบการให้บริการของสำนักงานเขตจตุจักร กรุงเทพมหานคร เนื่องจากผู้ร้องแจ้งว่า เมื่อวันที่ 5 กรกฎาคม 2567 เวลาประมาณ 13.00 น. ผู้ร้องได้เดินทางไปยังสำนักงานเขตจตุจักร เพื่อติดต่อขอทำบัตรประจำตัวประชาชนกรณีบัตรสูญหาย โดยผู้ร้องได้กดรับหมายเลขลำดับคิว คือ หมายเลข A150 จนเมื่อมีการเรียกหมายเลขลำดับคิวของผู้ร้อง ผู้ร้องได้เดินไปยังช่องบริการหมายเลขที่ 13 มีเจ้าหน้าที่ฯ เพศชาย (ไม่ทราบชื่อ - นามสกุล และรูปพรรณสัณฐาน) ซึ่งเจ้าหน้าที่ฯ คนดังกล่าวได้มีการแจ้งว่า "กรณีบัตรสูญหาย ต้องทำการกรอกเอกสารก่อน" และเจ้าหน้าที่ฯ ได้ให้ผู้ร้องกดรับหมายเลขลำดับคิวใหม่อีกครั้ง เป็นหมายเลข A171 จนปัจจุบันเวลา 15.03 น. ผู้ร้องก็ยังไม่ได้รับการบริการจากเจ้าหน้าที่ฯ แต่ยังใด ส่งผลให้ผู้ร้องไม่ได้รับความสะดวกในการติดต่อเข้ามาใช้บริการเป็นอย่างมากและผู้ร้องเห็นว่าเจ้าหน้าที่ฯ ของสำนักงานเขตจตุจักร ควรมีการแจ้งประชาชนตั้งแต่แรกที่เริ่มกดรับหมายเลขลำดับคิว เพื่อจะได้ไม่ทำให้ประชาชนเสียเวลา จึงประสงค์ให้หน่วยงานที่เกี่ยวข้องปรับปรุงระบบการให้บริการของสำนักงานเขตจตุจักร เพื่ออำนวยความสะดวกให้แก่ประชาชนท่านอื่นในการติดต่อขอใช้บริการครั้งต่อไป ประกอบกับผู้ร้องประสงค์ให้หน่วยงานที่เกี่ยวข้องทำการติดต่อกลับมาเพื่อแจ้งผลการดำเนินการให้ผู้ร้องทราบโดยตรงและอธิบายถึงสาเหตุของปัญหาที่เกิดขึ้น รวมทั้งแนวทางที่จะแก้ไขปัญหาในกรณีดังกล่าวต่อไปอีกด้วย (ผู้ร้องประสงค์เปิดเผยชื่อ นามสกุล และหมายเลขโทรศัพท์)

////หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata